Serekkomarîya Iraqî derheqê hêrişê dewleta tirke yê vera Meydanê Teyarayan ê Erbetî yê Silêmanî de eşkerayîyêke daye.
Eşkerayîye de dîya zanayene ke dewleta tirke bi hawayêkê sîstematîkî hêrişê herêma Kurdîstanî, noqtayanê sivîlan û leşkerîyan kena. Eşkerayîye de wina ame vatene: ''Ma hêverî zî Tirkîya derheqê nê hêrişan de hişyar kerde la Tirkîya cewabêk nêda ma. Hêrişê Tirkîya hînî aramîya Iraqî rê gefî wanena û qanûnanê mîyanneteweyîyan zî binpay kena. Ma nê hêrişan bi xurtî şermezar kenê.
Ma venga wezîrîyanê asayîşî da ke derheqê nê hêrişan ra raporêkê hîrayî bidê ma. Ma do venga Sersefîrê Tirkîya zî bidê ke wa bêro û ma do notaya protestoyî bidê Trikîya.''
